(Návrh)

VYHLÁŠKA
Úradu pre reguláciu sieťových odvetví

z ..... 2026,

ktorou sa mení a dopĺňa vyhláška Úradu pre reguláciu sieťových odvetví
č. 236/2016 Z. z, ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky č. 317/2024 Z. z.

[bookmark: _Hlk181192474]Úrad pre reguláciu sieťových odvetví podľa § 40 ods. 2 písm. b) a g) zákona 
č. 250/2012 Z. z. o regulácii v sieťových odvetviach ustanovuje:

[bookmark: _Hlk174231968]Čl. I
Vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky č. 317/2024 Z. z. sa mení a dopĺňa takto:

1. Slová „stavebné povolenie“ sa vo všetkých tvaroch a v celom texte vyhlášky nahrádzajú slovami „rozhodnutie o stavebnom zámere“ v príslušnom gramatickom tvare.

2. Poznámky pod čiarou k odkazom 9 a 15c znejú:
„9) Zákon č. 25/2025 Z. z. Stavebný zákon a o zmene a doplnení niektorých zákonov v znení neskorších predpisov.“.

15c) § 31 ods. 2 písm. o) zákona č. 251/2012 Z. z.“.

3. V § 7 ods. 1 sa za slová „§ 4 ods. 1 písm. f)“ vkladajú slová „alebo písm. j)“.

4. V § 7 odseky 3 a 4 znejú:
„(3)	Ak nie je dodržaný štandard kvality podľa § 3 písm. c), g), alebo i), následkom čoho nedodrží štandard kvality iný regulovaný subjekt vykonávajúci regulovanú činnosť v oblasti
a) elektroenergetiky z dôvodu, že došlo k nedodržaniu štandardu kvality prevádzkovateľom nadradenej sústavy, s ktorým má regulovaný subjekt uzatvorenú zmluvu a ktorý následne vyplatí kompenzačnú platbu, vyplatená kompenzačná platba sa uhradí príslušnému regulovanému subjektu prevádzkovateľom nadradenej sústavy, ktorý zapríčinil nedodržanie štandardu kvality, alebo 
b) plynárenstva, tepelnej energetiky alebo vodného hospodárstva, s ktorým má regulovaný subjekt uzatvorenú zmluvu a ktorý následne vyplatí kompenzačnú platbu, vyplatená kompenzačná platba sa uhradí príslušnému regulovanému subjektu tým regulovaným subjektom, ktorý zapríčinil nedodržanie štandardu kvality.
[bookmark: _Hlk235434632](4)	Náhradu nákladov na vyplatenú kompenzačnú platbu podľa odseku 3 je možné si uplatniť do 30 dní od ich úhrady vystavením faktúry. Náklady na vyplatenú kompenzačnú platbu podľa faktúry sa uhradia v lehote do 30 dní od jej doručenia. Súčasťou faktúry na náhradu nákladov na vyplatenú kompenzačnú platbu je 
a) označenie štandardu kvality, za nedodržanie ktorého je vyplatená kompenzačná platba, 
b) dátum a čas začiatku nedodržania štandardu kvality a dátum a čas odstránenia príčiny nedodržania štandardu kvality, za ktorý je vyplatená kompenzačná platba, 
c) odôvodnenie spôsobeného nedodržania štandardu kvality, 
d) zoznam odberných miest dotknutých nedodržaným štandardom kvality, ktorým je uhradená kompenzačná platby,
e) výpočet kompenzačnej platby, celková suma uhradenej kompenzačnej platby a doklad preukazujúci sumu vyplatenej kompenzačnej platby a nákladov spojených s jej úhradou.“. 

5. V § 7 ods. 7 písmeno c) znie:
„c) číslo odberného miesta, na ktoré sa kompenzačná platba vzťahuje ak ide o oprávnenú osobu, ktorou je žiadateľ podľa
1. § 3 písm. l) alebo § 4 ods. 1 písm. j), uvedie sa dátum prijatia podania a podacie číslo, pod ktorým je žiadosť regulovaným subjektom zaevidovaná,
2. § 4 ods. 1 písm. f), uvedie sa dátum splnenia obchodných podmienok dodávateľa zo strany žiadateľa,“.

6. Za § 12a sa vkladá § 12b, ktorý vrátane nadpisu znie:

„§ 12b
Prechodné ustanovenie k úpravám účinným od 1. januára 2027

Na vyhodnotenie štandardov kvality za rok 2026 a vyplatenie kompenzačných platieb za rok 2026 sa použije táto vyhláška v znení účinnom do 31. decembra 2026.“.

7. Príloha č. 5 vrátane nadpisu znie:

„Príloha č. 5
k vyhláške č. 236/2016 Z. z.

VYHODNOTENIE ŠTANDARDOV KVALITY DISTRIBÚCIE ELEKTRINY

5.1	Dodržiavanie štandardu kvality podľa § 3 písm. a) 

Regulovaný subjekt:

Obdobie od …………......... do.......................

Tabuľka č. 5.1
	1
	2
	3
	4

	Celkový počet odberných miest v sledovanom období
	Celkový počet odberných miest, kde boli kontrolované parametre napätia
	Počet odberných miest, u ktorých neboli dodržané parametre napätia
	Podiel počtu odberných miest s nedodržanými parametrami napätia k celkovému počtu odberných miest 

	D1
	D1C
	D1D
	D = D1D / D1

	
	
	
	



Vysvetlivky k tabuľke č. 5.1:
D1 je počet odberných miest k 31. decembru roku t-1
Hodnota D sa zaokrúhľuje na dve desatinné miesta.“.


8. Príloha č. 7 vrátane nadpisu znie:
„Príloha č. 7
k vyhláške č. 236/2016 Z. z.
EVIDOVANIE ŠTANDARDOV KVALITY DODÁVKY ELEKTRINY 
7.1	Evidencia overenia správnosti vyúčtovania platby za dodanú elektrinu v lehote podľa § 4 ods. 1 písm. a)
Regulovaný subjekt:
Obdobie od …………. do ………….
Tabuľka č. 7.1
	r. 1
	Počet zaznamenaných udalostí v sledovanom období
	

	r. 2
	Počet neuzavretých udalostí v sledovanom období
	

	r. 3
	Počet udalostí z minulých období
	

	r. 4
	Počet udalostí zaradených do hodnotenia za sledované obdobie (r. 4 = r. 1 – r. 2 + r. 3)
	

	Udalosti z riadku 4
	Vybavené v lehote
	

	
	Vybavené mimo lehoty
	

	
	Nevybavené
	

	Číslo udalosti
	Identifikačné údaje žiadateľa o overenie správnosti vyúčtovania
	Dátum prijatia žiadosti
	Súčinnosť prevádzkovateľa sústavy alebo organizátora krátkodobého trhu s elektrinou
	Podanie O/N
	Dátum odoslania oznámenia
	Vyhodnotenie
1/0/X

	Udalosti z minulých období 

	
	
	
	
	
	
	

	
	
	
	
	
	

	Udalosti zo sledovaného obdobia

	
	
	
	
	
	
	

	
	
	
	
	
	
	


Vysvetlivky k tabuľke č. 7.1: 
V stĺpci „Súčinnosť prevádzkovateľa sústavy“ sa uvedie „áno“ alebo „nie“. 
V stĺpci „Vyhodnotenie O/N“ sa uvedie: 
O ak je podanie opodstatnené, 
N ak je podanie neopodstatnené, 
V stĺpci „Vyhodnotenie 1/0/X“ sa uvedie: 
1 pri dodržaní ustanovenej lehoty na odstránenie zistených nedostatkov vyúčtovania a odoslanie oznámenia, či je podanie opodstatnené alebo nie, 
0 pri nedodržaní ustanovenej lehoty, 
X ak do konca roka neuplynula lehota na odoslanie stanoviska k podaniu.“.
Čl. II

Táto vyhláška nadobúda účinnosť 1. januára 2027.

